CELEX: 32007D0592
Language: bg
Date: 2007-08-24 00:00:00
Title: 2007/592/ЕО: Решение на Комисията от 24 август 2007 година за изменение на Решение 2006/656/ЕО по отношение на списъка с територии, от които е разрешен вносът на декоративни тропически риби в Общността (нотифицирано под номер C(2007) 3960) (Текст от значение за ЕИП )

29.8.2007   
            
            
               BG
            
            
               Официален вестник на Европейския съюз
            
            
               L 224/5
            
         
      РЕШЕНИЕ НА КОМИСИЯТА
   
   от 24 август 2007 година
   за изменение на Решение 2006/656/ЕО по отношение на списъка с територии, от които е разрешен вносът на декоративни тропически риби в Общността
   (нотифицирано под номер C(2007) 3960)
   (Текст от значение за ЕИП)
   (2007/592/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/67/ЕИО на Съвета от 28 януари 1991 г. за ветеринарно-санитарните изисквания при пускането на пазара на аквакултури и продукти от тях (1), и по-специално член 19, параграф 1 от нея,
   като има предвид, че:
   
               (1)
            
            
               В дял II от приложение I към Решение 2006/656/ЕО на Комисията от 20 септември 2006 г. за определяне на ветеринарно-санитарните условия и изискванията за издаване на сертификати при износ на риба за декоративни цели (2) се установява списък с територии, от които е разрешен вносът на декоративни тропически риби в Общността. Този списък включва всички държави-членки на Световната организация за здраве на животните (ОIЕ).
            
         
               (2)
            
            
               Тропическите декоративни риби не са податливи на изброените в приложение А към Директива 91/67/ЕИО болести и опасността, която те представляват за здравето на животните в Общността, е относително ниска. Прието е, че членството в OIE предполага изпълнението на критериите, на които, както е посочено в член 19, параграф 2 от Директива 91/67/ЕИО, трети държави следва да отговарят, за да изнасят тропически декоративни риби в Общността, тъй като членството гарантира нотификацията на другите държави-членки на OIE за всякакви инциденти, свързани със здравето на водните животни.
            
         
               (3)
            
            
               Малдивските острови са били важен износител на тропически декоративни риби за някои държави-членки, но все още не членуват в OIE. Все пак, с писмо от 9 май 2007 г., Малдивските острови поеха задължението да се присъединят към OIE и през преходния период, предшестващ официалното им членство, да спазват произтичащите от това изисквания.
            
         
               (4)
            
            
               Малдивските острови следва да бъдат включени в част II от приложение I към Решение 2006/656/ЕО, преди официално да се присъединят към OIE. Все пак, ако най-късно до 31 декември 2007 г. Малдивските острови не са се присъединили към OIE, след тази дата вносът на тропически декоративни риби от тази страна ще бъде забранен.
            
         
               (5)
            
            
               Решение 2006/656/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2006/656/ЕО се изменя в съответствие с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 24 август 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 46, 19.2.1991 г., стр. 1. Директива, последно изменена с Регламент (ЕО) № 806/2003 (ОВ L 122, 16.5.2003 г., стр. 1).
   
      (2)  ОВ L 271, 30.9.2006 г., стр. 71.
   
      ПРИЛОЖЕНИЕ
      В част II от приложение I към Решение 2006/656/ЕО се добавя следният текст:
      
         „В очакване на присъединяването на Малдивските острови към OIE. В случай че Малдивските острови не са станали член на OIE към 31 декември 2007 г., вносът на тропически декоративни риби от тази страна след тази дата ще бъде забранен.“